text: Høgni Hoydal, landsstýrismaður í vinnumálum
text: #000002
text: Hetta varð boðskapurin hjá landsstýrismanninum í orkumálum, Høgna Hoydal, tá hann í farnu viku svaraði munnligum fyrispurningi frá tingmanninum Helga Abrahamsen úr Sambandsflokkinum. Hesin spurdi, hvørja støðu landsstýrið hevur til spurningin um at geva loyvi til at leita eftir og útvinna kolvetni úr føroysku undirgrundini?
text: #000003
text: Í viðmerkingum sínum vísti tingmaðurin á, at landsstýrið í mong ár samráddist við donsku stjórnina um at yvirtaka føroysku undirgrundina. Í 1992 varð komið á mál við hesum samráðingum, har loysnin var, at føroyska heimastýrið yvirtók málsøkið ráevni í undirgrundini. Nakrar royndarboringar eru gjørdar á føroyska landgrunninum, tó fyribils uttan úrslit. Stórur áhugi er tó fyri føroysku undirgrundini, tí hildið verður, at olja í rakstrarverdum nøgdum er at finna har. Men í samgonguni eru røddir frammi, ið eru ímóti bæði leiting og framleiðslu av olju úr føroysku undirgrundini. Tí verður spurt, hvørja støðu landsstýrið hevur til hetta málið.
text: #000004
text: Høgni Hoydal landsstýrismaður segði í sínum svari seg væl skilja, at tingmaðurin setir fokus á hetta málið, tí tað hevur verið stórt orðaskifti ikki bara millum samgonguflokkarnar men eisini innanhýsis í flokkunum um hetta málið, eisini í Tjóðveldi.
text: #000005
text: -Annars er málið hjá hesum landsstýrinum, onkur sigur kanska í andsøgn, men munandi øðrvísi. Tað er, at Føroyar kunnu vera tað grønasta landið í tí grøna orkuskiftinum. Vit hava ovmikið av varandi og endurnýggjandi orkukeldum í Føroyum, bæði tær vit kenna í dag og aðrar, sum taka seg upp, so tað er fremsta mál hjá hesum landsstýrinum, og tí hevur landsstýrið stovnað eitt umhvørvis- og orkumálaráð, har orku- og umhvørvispolitikkurin eisini fer at verða viðgjørdur. Men støðan viðvíkjandi kolvetni er, at vit hava ongar ætlanir um nakað útbjóðingarumfar men verandi Open Door skipanin heldur fram.
text: #000007
text: Kai Leo Johannessen, tingmaður úr Sambandsflokkinum helt tað vera týdningarmikið, at vit hava eitt signal at senda út í heim. -Vit hava nógvar lønarútreiðslur til fólk, sum sita og arbeiða við hesum, tí er tað týdningarmikið, at vit melda greitt út: vilja vit loyva feløgum at bora ella vilja vit ikki og hann helt fram:
text: #000008
text: Jørgen Niclassen, tingmaður frá Fólkaflokkinum, takkaði landsstýrismanninum, at hann tekur undir við Open Door, har tað ber til at leita eftir olju í Føroyum og helt fyri, at sjálvandi skulu vit útvinna olju í Føroyum, so leingi verðin hevur brúk fyri henni.
text: #000010
text: -Ímynda tær at bara russar framleiða olju, tað hevði verið ræðuligt.
text: #000011
text: Helgi Abrahamsen takkaði landsstýrismanninum fyri svarið, sum honum dámdi sera væl og segði seg annars ganga fult inn fyri tí grøna orkuskiftinum, sum hann helst sg vita, at landsstýrið eisini ger, men hann helt samtíðis, at tað at ganga inn fyri grøna orkuskiftinum og útvinna olju saktans kann ganga hond í hond. Og tað er kanska neyðugt eisini.
text: #000013
text: Eysturoyar tingmaðurin, sum sjálvur umsat oljuvinnuna, tá hann var landsstýrismaður, helt fyri, at kemur onkur her at leita eftir olju, so eiga vit at kunna seta sum treyt, at so og so nógv av úrtøkuni skal fara til grøna skiftið.
text: #000014
text: -Sum eg nevndi er ein áhaldandi viðgerð av hesum málinum vónandi í øllum flokkum. Tað eru jú sterkar grundir, sum tala fyri tí, at tað er ovmikið av kolvetni til tey mongu næstu árini. Tann stóri spurningurin er, hvussu ætla tey stóru londini í heiminum at gera tey veðurlagstiltøkini, sum kunnu forða fyri teimum avleiðingum, ið vit vita við vissu koma av útlátinum av vakstrarhúsgassum. So málið er als ikki so einfalt sum hetta.
text: #000017
text: Landsstýrismaðurin segði seg samtíðis bara kunna svara fyri, hvat landsstýrisflokkarnir higartil eru samdir um í samgonguni, meðan allur tann stóri spurningurin um tað veruliga stóra skiftið, sum fer at krevja heilt ómetaliga nógv eisini av okkum til grøna orku ikki bara hjá okkum men í øllum heiminum. At vit eisini í okkara altjóða ábyrgd siga, at vit gera okkara til at minka okkara útlát av veðurlagsgassum. Tað er í veruleikanum tað, sum hetta málið snýr seg um.
text: #000019
text: Viðvíkjandi teimum kolvetnunum og teimum útlitum, sum eru, segði landsstýrismaðurin víðari:
text: #000020
text: -Núverandi støðan við tí ólukkuliga krígnum í Ukraina hevur eisini gjørt, at nú fara lond bráddliga at seta meira ferð á olju- og gassleiting aftur fyri at gera seg meira leys av russiskum gassi. Støðan í Ukraina er ræðulig, men støðan í heiminum er heldur ikki góð fyri tað grøna orkuskiftið haldi eg. Í løtuni forvinna oljufeløgini ovurstórar pengar uppá kríggið, so eg vóni, tá landsstýriskvinnan í orku- og umhvørvismálum fer at leggja fram ein orku- og umhvørvispolitikk, at vit kunnu viðgera hetta í einum stórum høpi og ikki bara sum ein einfaldan svart hvítan spurning, sum her verður spurt og sum eg sjálvandi svari greitt uppá: at vit hava framvegis Open Door skipan, og Jarðfeingi er framvegis í samskifti við oljufeløg. Nógv hendir á markinum til Bretlands, eisini við útbygging av nýggjum infrakervi, men tann stóri spurningurin um okkara ábyrgd í veðurlagsmálum er í veruleikanum tað, sum vit áttu at brúkt orkuna uppá.
text: #000021
text: -Man legði so stóran dent, at tað var oljan, sum kundi gera okkum rík. Einki stóð í avtaluni um, at kom alivinnann fyri seg aftur, ella markelurin kom aftur í føroyskan sjógv ella annað, sum kundi skapt ein veldugan vøkstur í Føroyum. Tað bleiv ikki nevnt, tí eingin droymdi um tað tá. Men tað var oljan, sum skuldi gera okkum rík. Tað hevði verið fullkomiliga skeivt at sagt nú, at nú brúka vit ikki henda møguleikan. Hetta er ein stórur møguleiki, og eg haldi, at vit kunnu saktans tengja hetta saman við at siga, at pengarnir vit vinna við hesum skulu vit brúka til at umleggja til grøna orku og finna aðrar betri loysnir segði Helgi Abrahamsen, sum alt í alt segði seg dáma væl, at landsstýrið vil hava, at hesin møguleikin skal standa opin, samtíðis sum man eisini leggur um til grøna orku.
text: #000025
text: Tað var landsstýrismaðurin í vinnumálum Høgni Hoydal, sum endaði orðaskiftið henda mikudagin í farnu viku og segði:
text: #000027
text: -Við allari virðing fyri hesum sjónarmiðinum, so kenni eg tað soleiðis sjálvur, at alt fokus á fossil brennievni, sum olja og gass jú eru, og tað, sum hendir nú við heimspolitisku støðuni, hevur gjørt eina endurreising fyri fossilar politikarar, og eg eri nokk partur av tí sjálvur. Men eg lurti eftir tí, sum hendir. Vit síggja als ikki tað skiftið, sum skal gerast. Tá vit aftur tosa um hetta við steinøldini ol., sum Helgi Abrahmsen nevndi, so hoyri eg tað. Men eg føli tað sjálvur sum, at vit eru á einum støði, har vit ikki hava sæð veruligu krøvini til umleggingina til grøna og varandi orku ikki bara hjá okkum men um allan heim.
text: #000028
text: Komandi mikudag 22. februar skal Høgni Hoydal svara skrivligum spurningi frá tingkvinnuni Elsebeth Mercedis Gunnleygsdóttir um júst sama mál.
text: #000033
text: Regin Mittún nýggjur fíggjarstjóri hjá Magn
text: #000039
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000047